Bácsalmás Város Önkormányzata Képviselő-testületének
13/2015. (VII. 13.) önkormányzati rendelete
a tanulmányi ösztöndíjról


Bácsalmás Város Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bek. 15. pontjában meghatározott feladatkörében eljárva a következőket rendeli el: 

Általános rendelkezések, a rendelet hatálya

1. §

(1)[footnoteRef:1] Bácsalmás Város Önkormányzatának Képviselő-testülete a korszerű és versenyképes helyi középfokú oktatás színvonalának megőrzése, fejlesztése és ezáltal a városi és a helyi gazdaság fejlődésének előmozdítása érdekében minden tanévben 5 diák részére 10 hónapra – kettő egymást követő tanulmányi félévre - tanulmányi ösztöndíjat (a továbbiakban: ösztöndíj) alapít.  [1:  Az 1. § (1) bekezdése a Bácsalmás Város Önkormányzata Képviselő-testületének 11/2023. (VI. 28.) önkormányzati rendelete 1. § (1) bekezdésével megállapított szöveg.] 


(2) Ösztöndíj iránti pályázatot az a tanuló nyújthat be, aki a Bácsalmási Hunyadi János Gimnáziumban nappali rendszerű képzésében folytat tanulmányokat. 

(3) Ösztöndíjban részesülhet az a példás magatartású diák, aki:
a) hátrányos helyzetű, szociálisan rászoruló és tanulmányi átlageredménye legalább 4,4 átlagú, vagy
b) kiemelkedő tanulmányi és versenyeredménnyel rendelkezik, továbbá tanulmányi átlageredménye legalább 4,8 átlagú.

(4)[footnoteRef:2] Nem részesülhet támogatásban az a pályázó, aki az „ÚTRAVALÓ” vagy az ÚT AZ ÉRETTSÉGIHEZ pályázat keretében támogatásban, illetve BÉRI BALOGH ÁDÁM KADÉT ÖSZTÖNDÍJBAN részesül. [2:  Az 1. § (4) bekezdése a Bácsalmás Város Önkormányzata Képviselő-testületének 11/2023. (VI. 28.) önkormányzati rendelete 1. § (2) bekezdésével megállapított szöveg.] 


Értelmező rendelkezések

2. §[footnoteRef:3] [3:  A 2. § a Bácsalmás Város Önkormányzata Képviselő-testületének 11/2023. (VI. 28.) önkormányzati rendelete 2. §-ával megállapított szöveg.] 


E rendelet alkalmazásában
a)	egy háztartásban élő személyek: a pályázó lakóhelye szerinti lakásban életvitelszerűen együtt lakó, ott bejelentett lakóhellyel vagy tartózkodási hellyel rendelkező személyek közössége;
b)	jövedelem: a szociális igazgatásról és szociális ellátásokról szóló 1993. III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett
ba)	a személyi jövedelemadóról szóló 1995. évi CXVII, törvény szerint meghatározott, belföldről vagy külföldről származó – megszerzett −- vagyoni érték (bevétel), ideértve a jövedelemként figyelembe nem vett bevételt és az adómentes jövedelmet is;
bb)	azon bevétel, amely után az egyszerűsített vállalkozói adóról, illetve az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni;
bc)	elismert költségnek minősül a személyi jövedelemadóról szóló törvényben elismert költség, valamint a fizetett tartásdíj. Ha a magánszemély az egyszerűsített vállalkozói adó vagy egyszerűsített közteherviselési hozzájárulás alapjául szolgáló bevételt szerez, a bevétel csökkenthető a személyi jövedelemadóról szóló törvény szerint elismert költségnek minősülő igazolt kiadásokkal, ennek hiányában a bevétel 40 %-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve, ha részére támogatást folyósítottak, annak a folyósítással növelt összegénél), akkor a bevétel csökkenthető az igazolt költségekkel, továbbá a bevétel 40 %-ának megfelelő összeggel, vagy a bevétel 85 %-ának, állattenyésztés esetén 94 %-ának megfelelő összeggel;
bd)	befizetési kötelezettségnek minősül a személyi jövedelemadó, az egyszerűsített vállalkozó adó, a magánszemélyt terhelő egyszerűsített közteherviselési hozzájárulás, egészségbiztosítási hozzájárulás és járulék, egészségügyi szolgáltatási járulék, nyugdíjjárulék, nyugdíjbiztosítási járulék, magán-nyugdíjpénztári tagdíj és munkavállalói járulék;
c)	nem minősül jövedelemnek
ca)	az önkormányzati segély, a lakásfenntartási támogatás, az adócsökkentési támogatás;
cb)	a gyermek védelméről és a gyámügyi igazgatásról szóló 1997. évi XXXI. törvény (a továbbiakban Gyvt.) 20/A. §-a szerinti támogatás, a Gyvt. 20/B. §-ának (4)–(5) bekezdése szerinti pótlék, a nevelőszülők számára fizetett nevelési díj és külön ellátmány;
cc)	az anyasági támogatás;
cd)	a szépkorúak jubileumi juttatása;
ce)	a személyes gondoskodásért fizetendő személyi térítési díj megállapítása kivételével a vakok személyi járadéka és a fogyatékossági támogatás;
cf)	a fogadó szervezet által az önkéntesnek külön törvény alapján biztosított juttatás;
cg)	az alkalmi munkavállalói könyvvel történő munkavégzésnek, az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke;
ch)	a házi segítségnyújtás keretében társadalmi gondozásért kapott tiszteletdíj;
ci)	az energiafelhasználáshoz nyújtott támogatás;
cj)	a szociális szövetkezet (ide nem értve az iskolaszövetkezetet) tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvényalapján adómentes bevétel;
d)	szociálisan rászoruló személy: akinek a háztartásban az egy főre jutó havi jövedelem nem haladja meg a szociális vetítési alap mindenkori legkisebb összegének 200 %-át, és a háztartás tagjai egyikének sincs vagyona;
e)	vagyon: az a hasznosítható ingatlan, jármű, továbbá vagyoni értékű jog, amelynek
ea)	külön-külön számított forgalmi értéke, összege a szociális vetítési alap mindenkori legkisebb összegének a nyolcvanszorosát, vagy 
eb)	együttes forgalmi értéke a szociális vetítési alap mindenkori legkisebb összegének a százszorosát meghaladja, azzal, hogy a szociális rászorultságtól függő pénzbeli és természetbeni ellátások jogosultsági feltételeinek vizsgálatánál nem minősül vagyonnak az az ingatlan, amelyben az érintett személy életvitelszerűen lakik, az a vagyoni értékű jog, amely az általa lakott ingatlanon áll fenn, továbbá a mozgáskorlátozottságra tekintettel fenntartott gépjármű

Az ösztöndíj forrása, mértéke

3. §

(1) Az ösztöndíj fedezetét a képviselő-testület évente a költségvetési rendeletében állapítja meg. 

(2) Az 1. § (3) bekezdése szerint ösztöndíjra jogosult tanuló ösztöndíját évente kell pályázati eljárás keretében megállapítani, azonban minden jogosultság félév végén felülvizsgálatra kerül. Amennyiben a második félévben a diák már nem jogosult az ösztöndíjra, a pályázati eljárás során megállapított rangsorban a következő diák kapja meg a második félévi támogatást. 

(3) Az ösztöndíj mértéke tanulónként, tanévenként szeptember 1-től június 30-ig egységesen 5.000,- Ft/hó.

(4) A tanulmányi átlageredmény meghatározása során az általános kerekítési szabályok szerint kell eljárni. 

Az ösztöndíj iránti kérelmek benyújtása, elbírálása

4. §

(1) A képviselő-testület a pályázati kiírást szeptembertől a következő év júniusáig terjedő időszakra vonatkozóan minden év augusztus 15. napjáig teszi közzé. 

(2) A pályázatot a kérelmező, vagy a törvényes képviselő, illetve meghatalmazottja szeptember 30-ig nyújthatja be e rendelet mellékletét képező pályázati adatlapon. 

(3) A pályázat benyújtásához szükséges dokumentumok:
a) pályázati adatlap,
b) 1. § (3) a) esetén nyilatkozat az egy háztartásban élők számáról, a családban betöltött szerepük megjelölésével 
c) 1. § (3) a) esetén nyilatkozat az egyedülállóságról, szülő egyedülállóságáról
d) 1. § (3) a) esetén nyilatkozat a pályázó vagy a vele egy háztartásban élő krónikus vagy tartós betegségéről illetve annak hiányáról
e) 1. § (3) a) esetén munkáltatói igazolások, jövedelemigazolások
f) 1. § (3) a) esetén vagyonnyilatkozatok
g) tanulmányi jogviszony igazolása,
h) a tanulmányi eredményt igazoló okirat másolata, 
i) a kiemelkedő tanulmányi, művészeti, tudományos és sporttevékenységet tanúsító iratok másolata,
j) az osztályfőnök/ tantestület támogató javaslata.

(4) A kérelem benyújtásával a tanuló hozzájárul ahhoz, hogy Bácsalmás Város Önkormányzata az iskolától az ösztöndíjra való jogosultság megállapításához szükséges adatait bekérje.

5. §

(1) A pályázati adatlap, az okiratok, igazolások benyújtására vonatkozó határidő elmulasztása jogvesztő. 

(2) A formailag nem megfelelő, vagy tartalmilag hiányos pályázatok a pályázati eljárás során kizárásra kerülnek.

(3) Az ösztöndíjban részesülő köteles az ösztöndíj folyósítását érintő lényeges tények, körülmények megváltozását 15 napon belül írásban bejelenteni.

(4) Az értesítési kötelezettségét nem teljesítő ösztöndíjast a folyósításból és az ösztöndíj következő évi fordulójából ki kell zárni, és kötelezni kell a jogosulatlanul felvett ösztöndíj visszafizetésére. 

(5) Az ösztöndíj iránti pályázatokat Bácsalmás város Önkormányzata minden évben az októberi rendes ülésén bírálja el. 

(6) A pályázókat a pályázat eredményéről november 15-ig értesíti. 

Az ösztöndíj folyósítása
6. § 

(1) Az ösztöndíjas tanuló részére ösztöndíj a pályázatok elbírálása után folyósítható első ízben szeptember – október – november havi egy összegben november 15-ig, a továbbiakban havi egyenlő részletekben a tárgyhót követő hónap 10. napjáig.

(2) Az ösztöndíj folyósítása független a tanulónak más jogcímen fizetett egyéb juttatásaitól. 

(3) Az ösztöndíjat a tanuló részére fizetési számlára történő átutalással kell folyósítani. Az ösztöndíj folyósításának a feltétele a tanuló nevére szóló fizetési számla számának az önkormányzat felé írásban történő bejelentése. 

Záró rendelkezések

7. §

(1) Az ösztöndíj pályázatot első alkalommal 2015. augusztus 15. napjáig kell meghirdetni. 

(2) Ez a rendelet 2015. augusztus 1. napján lép hatályba. 




	Németh Balázs	Patocskai Ibolya
	polgármester 	jegyző 



Záradék:

Megalkotta Bácsalmás Város Önkormányzatának Képviselő-testülete a 2015. július 9-én tartott ülésén.
Kihirdetve: a Bácsalmási Közös Önkormányzati Hivatal tájékoztató tábláján, 
2015. július 13-án.


		Patocskai Ibolya
		jegyző

1. melléklet a 13/2015. (VII. 13.) önkormányzati rendelethez

Kérjük, az adatlap kitöltése előtt a pályázati felhívást szíveskedjék figyelmesen átolvasni!
A vastagon bekeretezett részt az önkormányzat tölti ki!

	Érkezett:
	Rögzítő:
	Ellenőrző:
	Sorszám:



ÖSZTÖNDÍJ PÁLYÁZATI ADATLAP
A HUNYADI JÁNOS GIMNÁZIUM TANULÓI RÉSZÉRE

A kitöltött adatlaphoz csatolni kell: 
· bizonyítvány, vagy ellenőrző fénymásolatát, az iskola által hitelesítve,
· versenyeredményekről hitelesített másolatot.

A kitöltött adatlapon található információkat az Önkormányzat az adatvédelemről szóló 1992. évi LXIII. törvényben leírtaknak megfelelően, szigorúan bizalmasan kezeli. Az Önkormányzat az adatokat kizárólag a pályázati elbíráláshoz használja fel, az adatokat nem továbbítja, mások számára nem teszi hozzáférhetővé. 

I.A pályázó adatai: 

A pályázó neve: …………………..……………………

Születési hely: ………………...… év/hó/nap: ………..………… anyja leánykori neve: ………………….……..…... Állandó lakcím: megye: ……………………… irányítószám: ……... település név: ……..………………………….
(út, utca, tér): ………………………………...… házszám, em.: …….…….…… telefon: ………………………………

II. Tanulmányi átlaga: ……………………….
(Kiszámítása az utolsó sikeresen befejezett félév végi bizonyítványa alapján történik, melyben elégtelen osztályzat nem szerepelhet. 
A magatartás és szorgalom osztályzatok nem számíthatók be!) 

III. Tanulói jogviszony igazolása:

Igazolom, hogy ……………………………….. ………………………………… tanuló a bácsalmási Hunyadi János Gimnázium nappali tagozatos tanulója.

P.H
	……………………………
	intézményvezető

IV. A pályázathoz csatolt mellékletek felsorolása:

1. ..............................................................................
2. …………………………………………………………
3. …………………………………………………………
4. …………………………………………………………
5. …………………………………………………………
6. …………………………………………………………
7. …………………………………………………………
8. …………………………………………………………
9. …………………………………………………………

Dátum: ………………………. 20…... …………………....hó ……..nap

	…………………………………	………………………………….
	szülő vagy gondviselő aláírása 	pályázó aláírása
